མཆོག་གིས་བརྒྱན་པར་མཛད་ཅིང་།༼རྡོ་རྗེ༽ འཇིགས་བྱེད་ཆེན་པོ་སྟེ་༼ཆགས་པའི་རྟགས་བོ་
ལ།༽ ལིང་༼སྟེང་དུ་བསྒྲེང་༽ག་༼གཅེར་བུར་གནས་པས་ལས་སུ་རུང་བ།༽ དང༌། གཡོན་བརྐྱང་བས་
གནས་ཤིང་གསུས་པ་ཆེ་བ་དང་། སྐུ་ཆེ་ཞིང་སྐྲ་སྟེང་དུ་འབར་བས་འཇིགས་པའི་རྣམ་
པ་དང་། ཐོད་པའི་ཕྲེང་བའི་རྒྱན་གྱིས་བརྒྱན་པ། ༼དབྱར༽འཇིགས་པ་ཆེན་པོའི་དུས་
༼ཀྱི་འབྲུག་སྒྲ།༽ ལྟ་བུར་སྒྲོགས་པ་དང༌། །སྐྱེས་པའི་ཁྲག་༼པགས་པ་ཟེར།༽ དང་། ཚིལ་དང་།
ཁྲག་དང་། ཤ་དང་། ལྟོ་བའི་ཚིལ་དང་། རྐང་ཟ་བ་དང་། ཚངས་པ་དང་བཅས་པ་དང་།
ཉེ་དབང་དང་། དྲག་པོ་ལ་སོགས་པའི་འཇིག་རྟེན་གསུམ་ཟ་བ་དང་། སྒྲ་ཆེར་བཞད་
ཅིང་ལྕེ་ནར་བ་དང་། འཇིགས་པ་ཡང་འཇིགས་པར་མཛད་པ་བསམ་པར་བྱའོ། །༼རྩ་
བའི།༽ དང་པོ་ནི་མ་ཧེའི་གདོང་ངོ་། །༼ཤིན་ཏུ་གནག་པ།༽ གཡས་པ་རྭའི་༼ཕྱོགས་ན་མོའི།༽ ཞལ་
གསུམ་ནི་༼དང་པོ།༽ སྔོན་པོ་དང་།༼གཉིས་པ།༽ དམར་པོ་དང་།༼གསུམ་པ།༽ སེར་པོ་སྟེ་ཁྲོ་
གཉེར་དང་ཞལ་༼གདངས་པ་ཟེར།༽ གཙིགས་པའོ། །གཡོན་པ་ནི་༼དང་པོ།༽ དཀར་པོ་དང་།
༼གཉིས་པ།༽ དུ་བ་དང་། ༼ ༼གསུམ་པ།༽ ནག་པོའོ། །དེ་དག་༼གཉིས།༽ གི་དབུས་སུ་ཞལ་ཤིན་ཏུ་
དམར་ཞིང་ཁྲག་འཛག་པའོ། །དེའི་སྟེང་དུ་འཇམ་པའི་གཟུགས་ཤིན་ཏུ་སེར་ཞིང་༼ཞལ་
དམར་པོ།༽ ཅུང་ཟད་ཁྲོ་བ་དང་། བྱིས་༼གཅེར་བུ་མགོ་རེག༽ པའི་རྒྱན་༼རྣ་རྒྱན་སོགས།༽ དང་།
གཙུག་ཕུད་ལྔ་པའི་མཆོག་དང་། གཞོན་ནུ་སྟེ་དེ་ལྟར། ༼ཞལ་ཐམས་ཅད་སྤྱན་གསུམ་པ།༽ བརྟན་
པར་བྱས་ནས་ཤིན་ཏུ་མཉམ་པར་བཞག་པས་སྔགས་པས་བསྒོམ་པར་བྱའོ། །༼བཟླས་པའི་
དུས་སུ་སྙིང་ཁར་ཉི་མ་ལ་སྔགས་བཀོད་པ་ལས་དང་མཐུན་པའི་སྔགས་བྱའོ། །དེ་ནས་སྐུ་གསུང་ཐུགས་བྱིན་གྱིས་རླབས།
ཡེ་ཤེས་ཀྱི་དཀྱིལ་འཁོར་སྤྱན་དྲངས་ཤིང་བསྟིམ། དབང་བསྐུར་མི་བསྐྱོད་པས་རྒྱས་གདབ། བདུད་རྩི་མྱང་། ཕྱི་ནང་གི་
མཆོད་པས་མཆོད།༽ དེ་ནས་ཕྱག་གཡས་པའི་དང་པོ་ན་ནི་གྲི་གུག་གོ
།གཉིས་པ་ན་ནི་
- 323 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ལ༽
འབིགས་བྱེད་སྐྱོང་༼རྩེ་གཅིག་༽ བའོ། །གསུམ་པ་ལ་ནི་གཏུན་ཤིང་ངོ་། །བཞི་པ་ལ་ནི་ཆུ་
གྲིའོ། །ལྔ་པ་ལ་ནི་ཀ་ན་༼རྡོ་རྗེ་གཅིག་པ།༽ ཡའོ། །དྲུག་པ་ལ་ནི་སྟ་རེའོ། །བདུན་པ་ལ་ནི་
མདུང་ངོ་། །བརྒྱད་པ་ལ་ནི་མདའོ། །དགུ་པ་ལ་ནི་ལྕགས་ཀྱུའོ། །བཅུ་པ་ལ་ནི་དབྱིག་
ཏོའོ། །བཅུ་གཅིག་པ་ལ་ནི་ཁ་ཊཱཾ་གའོ། །བཅུ་གཉིས་པ་ལ་ནི་འཁོར་ལོའོ། །བཅུ་གསུམ་
པ་ལ་ནི་རྡོ་རྗེའོ། །བཅུ་བཞི་པ་ལ་ནི་རྡོ་རྗེ་༼ས་མཚན་པའི།༽ ཐོ་བའོ། །བཅོ་ལྔ་པ་ལ་ནི་རལ་
གྲིའོ། །བཅུ་དྲུག་པ་ལ་ནི་ཅང་ཏེའུའོ། །ཕྱག་གཡོན་པའི་དང་པོ་ན་ནི་ཐོད་པའོ། །གཉིས་
པ་ན་ནི་༼ཚངས་པའི།༽ མགོ་བོའོ། །གསུམ་པ་ན་ནི་ཕུབ་བོ། །བཞི་པ་ན་ནི་རྐང་པའོ། །ལྔ་པ་
ན་ནི་ཞགས་པའོ། །དྲུག་པ་ལ་ནི་གཞུའོ། །༼འི་མཆོག་མ་ནས་འཛིན་བདུད་ལས་རྒྱལ་བའི་
བརྡ།༽ བདུན་པ་ན་ནི་རྒྱུ་མའོ། །བརྒྱད་པ་ན་ནི་དྲིལ་བུའོ། །དགུ་པ་ན་ནི་ལག་པའོ། །བཅུ་
པ་ན་ནི་དུར་ཁྲོད་ཀྱི་རས་སོ། །བཅུ་གཅིག་པ་ན་ནི་གསལ་ཤིང་གིས་ཕུག་པའི་སྐྱེས་
བུའོ།
།བཅུ་གཉིས་པ་ལ་ནི་མེའི་ཐབ་ཁུང་ངོ། །བཅུ་གསུམ་པ་ལ་ནི་ཐོད་༼ཚལ་
ཟེར།༽ པའོ། །བཅུ་བཞི་པ་ལ་ནི་སྡིགས་མཛུབ་བོ། །བཅོ་ལྔ་པ་ལ་ནི་བ་དན་རྩེ་གསུམ་
པའོ། །བཅུ་དྲུག་པ་ལ་ནི་རླུང་གི་རས་སོ། །༼ཕྱག༽ གཉིས་ཀྱིས་ནི་གླང་པོ་ཆེའི་པགས་པ་
༼རློན་པ།༽ འཛིན་པའོ། །ཞབས་གཡས་པའི་༼བརྒྱད་ཀྱི།༽ འོག་ཏུ་ནི་མི་དང་། མ་ཧེ་དང་།
གླང་དང་། བོང་བུ་དང་། རྔ་མོང་དང་། ཁྱི་དང་། ལུག་དང་། ལྕེ་སྤྱང་ངོ་། །ཞབས་
གཡོན་པའི་༼བརྒྱད་ཀྱི།༽ འོག་ཏུ་བྱ་རྒོད་དང་། འུག་པ་དང་། ཁྭ་དང་། སེང་གེ་༼ནེ་
ཙ༽ དང་། ཁྲ་དང་། མན་ཏྲི་དང་། ༼རི་བོང་།༽ བྱ་རྒོད་ཆེན་༼དྲུག་པས་ཁྱུང་མ་ཧེ་ཟེར།༽ པོ་༼རི་
སྐེགས།༽ དང་། བྱ་ལོང་༼བཞད།༽ ངོ་། །དེ་ལྟར་གྱུར་པའི་རྡོ་རྗེ་འཇིགས་བྱེད་བསམ་གཏན་
ནམ་༼བྱ་བའམ། རས་བྲིས་རྟོག་པ་ལྔ་པ་ནས་འབྱུང་བ་བཞིན།༽ འབྲིར་གཞུག་པར་བྱའོ། །དེའི་འོག་ཏུ་
༼ཕྱི་རོལ་ལམ་ཐོན་སྐོར་ན།༽ དུར་ཁྲོད་ཆེན་པོའི་སྲིན་པོ་༼ ཐྲི་བར་བྱ་སྟེ།༽ དང་། ཞིང་སྐྱོང་བ་དང་།
- 324 -

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
རོ་ལངས་དང་ལྡན་པ་དང་། གསལ་ཤིང་གིས་ཕུག་པའི་སྐྱེས་བུ་དང་། བསྲེག་པའི་སྐྱེས་
བུ་དང་། མདུང་གིས་ཕུག་པ་དང་། ཁྭ་དང་། བྱ་དུ་མ་དང་། ཁྱི་དང་ལྡན་པས་ཧ་ཧས་
ཀུན་ཏུ་ཁྱབ་པར་བྱེད་པ་དེ་ལྟར་ཆོ་གས་རྣལ་འབྱོར་པས་བསྒོམ་པར་༼གསང་སྔགས་བཅུ་
པའམ་བཅུ་བཞི་པ་གང་རུང་།༽ བྱའོ། །དྲག་ཤུལ་༼མངོན་སྤྱོད།༽ གྱི་༼གསད།༽ ལས་ཐམས་ཅད་རབ་ཏུ་
གྲུབ་པར་བྱེད་པ་ཞེས་བྱ་བ་རྡོ་རྗེ་འཇིགས་བྱེད་ཆེན་པོ་འདི་བཅོམ་ལྡན་འདས་ཀྱིས་
བཀའ་བསྩལ་ཏོ། །༼༡རྡོ་རྗེ་མཁའ་འགྲོའི་ལེའུ་བཅུ་གཅིག་པ་དང་ཆ་མཐུན་པར་བསྟན། རྣམ་སྣང་སྒྱུ་དྲར་ཆ་
མཐུན་༢སྔོན་དུ་འགྲོ་བའི་ཆོ་ག་ཁ་བསྐང་༽ དེ་༼༡འོད་ཟེར་ཅན་ལ་བརྟེན་ཏེ་ཆོམ་རྐུན་བཅིང་བ། ༢མཱ་རཱི་ཙེ་༽ ནས་
མཾ་ལས་ཡེ་ཤེས་༼ ཀྱི་སྣང་བ་ལས་སྤྲོ་བསྡུ་ལས།༽ སྐྱེས། །འོད་ཟེར་ཅན་གྱི་༼འོད་ཀྱིས་སེམས་ཅན།༽ སྣང་
བྱེད་འོད། །རྟ་བདུན་དག་གིས་༼དྲངས་པའི།༽ ཤིང་རྟར་གནས། །༼འོད་ཟེར་༽འབར་བའི་
དཀྱིལ་འཁོར་འཇིགས་བྱེད་མ། །ཞལ་གསུམ་མ་ལ་སྤྱན་གསུམ་པ། །ཕྱག་དྲུག་མདོག་ནི་
སེར་པོ་མཚུངས། །གཡས་པ་སྔོན་པོར་གྱུར་པ་དང་། །གཡོན་པ་ཀུནྡ་ཟླ་བ་
མཚུངས། །འོད་ཟེར་དུ་མའི་འོད་གསལ་མ། །༼འོད་ཀྱི་ར་བའི་ནང་དུ་ཆུད་པའི་༽ ཕྱོགས་བཅུར་
བསྲུང་བར་བརྩོན་པ་མོ། །ཞལ་ནི་རྣམ་པར་འཛུམ་པ་དང་། །སྒེག་ཅིང་ཤིན་ཏུ་ལང་ཚོ་
བབ། །སྣ་ཚོགས་གོས་ལ་སོགས་པ་དང་། །རྒྱན་རྣམས་ཀུན་གྱིས་བརྒྱན་བྱས་མ། །དབུ་
རྒྱན་རྫོགས་པའི་སངས་རྒྱས་ལྔ། །༼རྣམ་སྣང་དབུས་སུ།༽ ཐོར་ཚུགས་མེ་ཏོག་དག་གིས་
སྤྲས། །གཡས་པའི་ཕྱག་ན་རྡོ་རྗེ་སྟེ། །གཉིས་པར་ཁབ་ནི་སྐུད་པ་ཅན། །གསུམ་པ་མདའ་
ནི་གསོར་བ་སྟེ། །གཡོན་པ་ན་ནི་སྡིགས་མཛུབ་ཞགས། །ཨ་ཤོ་ཀ་ཡི་ཡལ་ག་
༼ཕྱག༽ གཉིས། །༼ན།༽ གསུམ་པ་ལ་ནི་གཞུ་ཉིད་དེ།
ནི། །སངས་རྒྱས་སྤྲིན་དང་འདྲ་བར་སྤྲོ། །འདི་ནི་བསྒོམ་པ་ཙམ་གྱིས་ནི། །སེམས་ཅན་
།ཀུན་ཏུ་འོད་ཟེར་སྣ་ཚོགས་
རྣམས་༼ཚམ་རྐུན་གྱིས་མི་ཚུགས།༽ ནི་དབང་དུ་བྱེད། །༼རྗུད་ཟེར།༽ རྡོ་རྗེ་སེམས་དཔའ་དེ་བཞིན་
- 325 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ལ༽
གཤེགས། །བཅོམ་ལྡན་རྡོ་རྗེ་ཅན་གྱིས་གསུངས། །༼༡རྡོ་རྗེ་མཁའ་འགྲོའི་ལེའུ་བཅུ་པ་དང་ཆ་མཐུན་
པར་བསྟན། སྒྱུ་དྲར་ཁ་བསྐང་༢རི་ཁྲོད་ལོ་མ་ཅན་ལ་བརྟེན་ཏེ་རིམས་ཞི་བ་༣མཆོད་པ་ནས་བསྟོད་པའི་བར་ཁ་བསྐང་
༽ ནམ་མཁའི་ཁམས་ཀྱི་ནང་སོན་པར། །༼ཟླ་བ་༽ ཉི་མའི་དཀྱིལ་འཁོར་ངེས་བསམ་༼བསྒོམ་
ཟེར།༽ བྱ། །༼རྡོ་རྗེ་ལྟེ་བ་ལ་པཾ་གྱིས་མཚན་པ་དེ་ལས་འོད་སྤྲོས་བསྡུས་གཅིག་ཏུ་གྱུར་༽པཾ་ལས་ཡོངས་གྱུར་ལྷ་
མོ་ནི། །༼པརྞ་ཤ་ཝ་རི།༽ ཁ་དོག་སེར་མོ་ཆེར་འབར་མ། །ཞལ་གསུམ་མ་ལ་སྤྱན་གསུམ་ཉིད།
ཁྲོ་བཅས་ཞལ་ནི་འཛུམ་པ་དང་། །རྒྱན་རྣམས་ཀུན་གྱིས་ཤིན་ཏུ་བརྒྱན། །ཕྱག་དྲུག་
གསར་༼བུ་མོ་བཅུ་དྲུག་མ་ལྟ་བུ།༽ བའི་ལང་ཚོ་མ། །གཡས་པའི་ལག་ན་རྡོ་རྗེ་དང་། །གཉིས་པ་
ལ་ནི་དགྲ་སྟ་ཉིད། །གསུམ་པ་ལ་ནི་མདའ་གསོར་མ། །གཡོན་པ་ལ་ནི་སྡིགས་མཛུབ་
ཞགས། །གཉིས་པར་ཤིང་ལོའི་༼རྔ་མ་ལྟ་བུའི།༽ རྔ་ཡབ་དང་། །གསུམ་པར་གཞུ་ནི་འཛིན་
པ་ཉིད། །མེ་ཏོག་གིས་ནི་ཐོར་ཚུགས་དཀྲིས། །༼ མི་བསྐྱོད་པས་སྤྱི་བོར་མཚན་པ།༽ པདྨ་དཀར་པོ་
གནས་༼ནད་ཀྱི་རིགས་གདོན་བགེགས་འགྱེལ་བ་ལས།༽ པ་དང་། །འོད་ཟེར་དམར་པོས་བརྒྱན་བྱས་
མ། ཁྲོ་བོ་འབར་༼བ་སྤུའི་བུ་ག་ནས་སྤྲོས།༽ བའི་སྤྲོ་བ་འབབས། ཁྲོ་བོ་འབར་བས་༼ནད་གཏོང་
བའི་བགེགས།༽ ཀུན་སྐྲག་ཅིང་། །བསྲེགས་ཤིང་སྐྱེ་རྒུ་༼ནད།༽ གཟས་ཟིན་གང་། ཁྲོ་བོ་འབར་
བས་དམོད་པ་དང་། །མི་བསྐྱོད་པ་ཡིས་མགོ་བོ་༼དབུས་སུ།༽ མནན། །༼དབང་བསྐུར་ཙམ་ན་བྱང་
སེམས་ཀྱི་ཆུ་༽ དཀར་༼ཡང་དག་ཟེར།༽ པོ་རིགས་ལྔའི་༼རིགས་གཞན་ཡང་།༽ སངས་རྒྱས་༼འདི་
ཟེར།༽ ཀྱང་། །༼སྤྱི་བོ་ནས་༽ བདུད་རྩི་རབ་ཏུ་ཆར་འབེབས་པ། །༼ར་བསམས་ལ་ཆུ་ལྷག་མ་ཡར་ལུད་
པ་ལས་མི་བསྐྱོད་པས་མཚན་པར་བསམ།
འོད་ཟེར་ཅན་༽སྔར་བཞིན་གཡས་༼དཀར་བ།༽ དང་གཞན་
པའི་༼དམར་བའི།༽ ཞལ། །༼རྩ་ཞལ་སེར་བ་༽ འདི་འདྲ༼བ།༽ འི་༼བསྒོམ་པས།༽ སྒྱུ་མ་༼ནད།༽ ཀུན་ཞིའི་
ཕྱིར། །དེ་ལྟར་རྣལ་འབྱོར་པས་བསྒོམ་བྱ། །༼ཨོཾ་པི་ཤ་ཙི་པཎ་ཤ་ཝ་རི་སརྦ་མཱ་ར་པྲ་ཤ་མ་ནེ་སྭཱཧཱ། བཟླས་
སོ་༽ ནད་ཐམས་ཅད་འཇོམས་པར་བྱེད་པ་རི་ཁྲོད་མ་ཤིང་ལོ་ཅན་ཞེས་བྱ་བ་བཅོམ་
- 326 -

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
ལྡན་འདས་དེ་བཞིན་གཤེགས་པ་རྡོ་རྗེ་ཆེན་པོས་བཀའ་བསྩལ་ཏོ། །༼བདེ་མཆོག་གི་རྣལ་
འབྱོར་ལ་རྟེན་ནས་ཁུ་བ་དགུག་པ་༽ རྡོ་༼གཙོ་བོ་རིག་མ་བཞི་དང་བཅས་པ་ཆ། ཕྱག་མངོན་སྤྱོད་ལེའུ་བཅུ་བདུན་པ་ན་ཡོད། ཌཱ་
ཀ་ལེའུ་བཅུ་གཅིག་པ་ན་ཡོད། མཚན་ཚུལ་མི་འདྲ། ལས་གསལ་བར་བྱེད།༽ རྗེ་ཁྲོ་བོ་བསྒོམ་༼བདེ་མཆོག་ཡབ་ཡུམ་
བསྒོམས་པས་ཁུ་བ་དགུག་པར་བསྟན། མཆོད་པ་ནས་ཁང་པའི་བར་ཁ་བསྐང༌། སྒོང་སྐྱེས་ཉི་ཟླའི་བར་དུ་སྐད་ཅིག་ཙམ་
གྱིས་ཧཱུྃ་ལས་བསྐྱེད།༽ པ་ནི། །ལྷ་མོ་སྐལ་པ་ཆེན་མོ་ཉོན། ཁྲོ་བོའི་སྐུ་༼དམ་སེམས།༽ ནི་བླངས་ནས་
ནི། ཁྲོ་བོའི་རྒྱལ་པོ་བསྒོམ་པར་བྱ། །༼ཡེ་ཤེས་ཀྱི་དཀྱིལ་འཁོར་དགུག་གཞུག་༽ཞལ་༼རྩ་རྒྱུད་ཀྱི་ལེའུ་
དང་པོ་གཉིས་པ།༽ བཞི་པ་ལ་ཕྱག་བཞི་པ། །༼ཌཱ་ཀ་ན་རྡོ་རྗེ་དང་ཁ་ཊཱཾ་ག་དང་ཐོང་གཤོལ། གཡས་དང་པོ་ན་
རྡོ་རྗེ། གཉིས་པ་ན་ཅང་ཏེའུ། གཡོན་དང་པོ་དྲིལ་བུ། གཉིས་པ་ཐོད་པ་ལ་བརྟེན་པའི་ཁ་ཊཱཾ་ག་༽ ཇི་སྲིད་དེ་
བཞིན་ཕྱག་འབུམ་ཉིད། །༼དེའི་ཡུམ་གྱི་དབང་དུ་བྱས་༽ ཁྲོ་བོ་ཆེན་པོ་ལུས་དཀར་བ། །དེ་༼ཡབ་
དང་ཁ་དོག་མཐུན།༽ མདོག་མཚོན་ཆ་འཛིན་པར་ནི། །༼ཕྱག་མཚན་ཡབ་དང་མཐུན།༽ རྡོ་རྗེ་ཕག་མོ་
བརྟག་པར་བྱ། །དཔའ་བོ་ཐོད་པའི་ཕྲེང་བ་ཅན། །ཐལ་བས་ལུས་ལ་བྱུགས་པ་
དང་། །ཕྱག་རྒྱ་ལྔ་ཡིས་རྣམ་པར་བརྒྱན། །༼རྩེ་གསུམ་ཟེར་༽ མདུང་རྩེ་རལ་པའི་༼རལ་པའི་རྩེ་མོ་
ལ་རུས་པ་ཡིན་གསུང་། མདུང་གི་༽ཅོད་པན་མཚན། །ཞལ་གྱི་མཆེ་བ་ཅུང་ཟད་གཙིགས། །ཡི་
དྭགས་ཆེན་པོ་༼རོ་འམ་མཧཱ་དེ་ཝ་ཡབ་ཡུམ།༽ གདན་མཛད་པ། །པདྨ་ཆེན་པོ་འདབ་བརྒྱད་པ།
ཁ་དོག་དམར་པོ་མཉམ་འོད་དུ། །རིག་མ་བཞི་དང་མཉམ་པར་ལྡན། །༼མཁའ་འགྲོ་མ་ལ་
སོགས་བཞི་མཚོན་པ་ཙམ་སྟེ་ལྷ་རྫོགས་པར་བསྐྱེད། དེ་ལྟ་བུའི་༽ སངས་༼རྣམ་པར་སྣང་མཛད་ཀྱི་བདག་ཉིད་ཀྱི་
གཞལ་ཡས་ཁང་གི༽ རྒྱས་གཟུགས་བརྙན་ཉེ་བར་མཛེས། །༼སྒོ་མ་བཞི༽རྟ་ཡི་གཟུགས་སོགས་
ཕྱག་བཞི་མ། །ཞལ་བཞི་དང་ནི་སྦྲུལ་གྱིས་བརྒྱན། །༼ས་བོན་༽ ཡི་གེ་ཡི་གེ་༼སོ་སོའི་སྙིང་ཁ་ན།
༽ཡང་དག་ལྡན། །༼གདན་བསྒྲུབ་པ་བསྟན་༽ ཐོད་པར་བཞུགས་ཤིང་སྐུ་མདོག་དཀར། །ཞལ་
བཞི་ཡིས་ནི་རྣམ་པར་སྤྲས། །༼༼ཡང་ན་ཞལ་བཞི་རང་ལ་༽ཡ་ར་ལ་ཝས་རྣམ་པར་བརྒྱན། །ཆོ་
- 327 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཝ༽
ག་ཇི་བཞིན་བསྒྲུབ་བྱ་༼འི་ཁུ་བ་དགུག་པ།༽ བརྩམ། །རླུང་སོགས་ཇི་ལྟར་རིགས་པས་ནི། །དུ་
བ་༼རླུང་། བྱང་། ཡ།༽ དམར་༼མེ། ནུབ། ར།༽ དང་སེར་༼ ༼ས། ལྷོ། ལ།༽ དང་དཀར། །༼ཆུ། ཤར། ཝ། བསྒྲུབ་བྱ་
ཁུ་བ་དགུག་པར་བྱ་རྒྱུ་དེའི་འོག་དུ་རླུང་། དེའི་སྟེང་དུ་རཾ་ལས་མེའི་དཀྱིལ་འཁོར་གྲུ་གསུམ། དེར་བསྒྲུབ་བྱ་བཞག་ལ།
བཾ་ལས་ཆུའི་དཀྱིལ་འཁོར་ལས་མནན་པས་འོག་གི་མེ་འགུལ་བར་བྱས་པའི་རྐང་པར་རླུང་། མགྲིན་པར་མེ། སྙིང་ཁར་ཆུ།
ནུ་མའི་བར་དུ་ས། རྐང་མཐིལ་རླུང་། མགྲིན་པར་མེ། སྙིང་ཁར་ཆུ་ནུ་མའི་བར་དུ་ས་གཞི་ལ་ལཾ་གིས་